ᱜᱚᱜᱮᱱᱫᱽᱨᱚ ᱱᱟᱛᱷ ᱴᱟᱜᱳᱨ

ᱜᱚᱜᱮᱱᱫᱽᱨᱚ ᱱᱟᱛᱷ ᱴᱟᱜᱳᱨ (᱑᱗ ᱥᱮᱯᱴᱮᱢᱵᱚᱨ ᱑᱘᱖᱗ - ᱑᱔ ᱯᱷᱮᱵᱽᱨᱩᱭᱟᱨᱤ ᱑᱙᱓᱘) ᱫᱚ ᱫᱤᱧᱚᱛ ᱫᱤᱥᱚᱢ ᱨᱤᱱᱤᱡ ᱯᱮᱱᱴᱚᱨ ᱟᱨ ᱠᱟᱨᱴᱳᱱ ᱵᱮᱱᱟᱣᱤᱡ ᱠᱟᱱᱟᱭ ᱾ ᱱᱩᱭ ᱫᱚ ᱵᱮᱝᱜᱚᱞ ᱟᱨᱴ ᱟᱥᱲᱟ ᱨᱤᱱᱤᱡ ᱠᱟᱱᱟᱭ ᱾ ᱱᱩᱭ ᱟᱨ ᱟᱡ ᱵᱚᱭᱦᱟ ᱚᱵᱚᱱᱤᱱᱫᱽᱨᱚ ᱱᱟᱛᱷ ᱴᱟᱜᱳᱨ ᱵᱟᱱᱟ ᱦᱚᱲ ᱜᱮ ᱥᱮᱫᱟᱭ ᱨᱤᱱᱤᱡ ᱯᱮᱱᱴᱚᱨ ᱢᱮᱱᱛᱮ ᱠᱚ ᱢᱟᱱᱟᱣ ᱵᱟᱛᱟᱣ ᱠᱩᱱᱟ ᱾ ᱱᱩᱠᱤᱱ ᱵᱟᱨ ᱵᱚᱭᱦᱟ ᱜᱮ ᱢᱚᱰᱚᱨᱱ ᱟᱨᱴ ᱫᱚ ᱠᱤᱱ ᱞᱟᱦᱟᱜ ᱞᱟ.ᱜᱤᱱ ᱠᱤᱱ ᱠᱤᱨᱩᱢᱩᱴᱩ ᱟ.ᱜᱩ ᱞᱮᱫ-ᱟ ᱾

ᱡᱤᱭᱚᱱ ᱠᱟᱛᱷᱟ
ᱜᱚᱜᱮᱱᱫᱽᱨᱚ ᱱᱟᱛᱷ ᱴᱟᱜᱳᱨ ᱡᱳᱨᱟᱥᱟᱱᱠᱳ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱡᱟᱦᱟᱸᱭ ᱫᱚ ᱵᱮᱝᱜᱚᱞᱤ ᱞᱟᱠᱪᱟᱨ ᱡᱤᱭᱚᱱ ᱨᱮᱭᱟᱜ ᱠᱟᱛᱷᱟᱭ ᱯᱟᱨᱥᱟᱞ ᱞᱮᱫ-ᱟ ᱾ ᱱᱩᱭ ᱫᱚ ᱜᱩᱬᱮᱱᱫᱽᱨᱚᱱᱟᱛᱷ ᱴᱟᱜᱳᱨ-ᱤᱡ ᱢᱟᱨᱟᱝ ᱦᱚᱯᱚᱱ ᱠᱟᱱᱟᱭ ᱟᱨ ᱨᱟᱡᱽ ᱫᱽᱣᱟᱨᱚᱠᱟᱱᱟᱛᱷ ᱴᱟᱜᱯᱨ-ᱤᱡ ᱜᱚᱲᱚᱢ ᱠᱚᱲᱟ-ᱤᱡ ᱦᱚᱯᱚᱱ ᱠᱟᱱᱟᱭ ᱾ ᱟᱡ ᱵᱚᱠᱚᱛ ᱠᱚᱲᱟ ᱚᱵᱚᱱᱤᱱᱫᱽᱨᱚ ᱱᱟᱛᱷ ᱴᱟᱜᱳᱨ ᱦᱚᱸ ᱢᱤᱫ ᱯᱮᱱᱴᱚᱨ ᱠᱟᱱᱟᱭ ᱟᱨ ᱵᱮᱝᱜᱚᱞ ᱟᱨᱴ ᱟᱥᱲᱟ ᱨᱮ ᱢᱟᱨᱟᱝ ᱠᱟ.ᱢᱤ ᱠᱚᱭ ᱛᱚᱨᱚᱣ ᱤᱫᱤ ᱞᱮᱫ-ᱟ ᱾ ᱱᱩᱭ ᱫᱚ ᱟᱨ ᱦᱚᱸ ᱨᱚᱵᱤᱱᱫᱽᱨᱚ ᱱᱟᱛᱷᱟ ᱴᱟᱜᱳᱨ-ᱤᱡ ᱵᱷᱟ.ᱜᱽᱱᱟ. ᱠᱚᱲᱟ ᱠᱟᱱᱟᱭ ᱾ ᱥᱚᱨᱢᱤᱲᱟ ᱴᱟᱜᱳᱨ ᱦᱚᱸ ᱚᱡ ᱢᱟᱢᱚ ᱚᱲᱟᱜ ᱥᱮᱫ ᱞᱮᱠᱟ ᱛᱮ ᱯᱮᱲᱟ ᱜᱮᱭᱟᱠᱚ ᱾


ᱜᱚᱜᱮᱱᱫᱽᱨᱚ ᱱᱟᱛᱷ ᱴᱟᱜᱳᱨ ᱫᱚ ᱟᱥᱲᱟ ᱠᱚᱨᱮ ᱵᱟᱭ ᱚᱞ ᱵᱟᱲᱟ ᱟᱠᱟᱫᱟ, ᱛᱚᱵᱮ ᱦᱚᱨᱤᱱᱟᱨᱟᱭᱚᱬ ᱵᱚᱱᱫᱳᱯᱟᱫᱷᱭᱟᱭ ᱴᱷᱮᱱ ᱠᱷᱚᱱ ᱣᱟᱴᱚᱨ ᱠᱚᱞᱚᱨ ᱠᱟ.ᱢᱤ ᱥᱮᱬᱟᱦᱟᱱ ᱛᱟᱦᱮᱸᱫ ᱾ ᱑᱙᱗᱐ ᱨᱮ, ᱟᱡ ᱵᱚᱠᱚᱛ ᱠᱚᱲᱟ ᱥᱟᱶ ᱱᱩᱠᱤᱱ ᱫᱚ ᱤᱱᱰᱤᱭᱟᱱ ᱥᱳᱥᱟᱭᱤᱴᱤ ᱚᱯᱷ ᱳᱨᱤᱭᱮᱱᱴᱟᱞ ᱟᱨᱴ ᱠᱤᱱ ᱵᱮᱨᱮᱫ ᱞᱮᱫ-ᱟ ᱾ ᱱᱚᱶᱟ ᱜᱮ ᱛᱟᱭᱟᱢ ᱵᱤᱫᱟ.ᱞ ᱨᱩᱯᱚᱢ ᱵᱮᱣᱨᱟ ᱥᱟᱠᱟᱢ ᱮ ᱯᱚᱵᱽᱞᱤᱥ ᱞᱮᱫ-ᱟ ᱾ ᱑᱙᱐᱖ ᱟᱨ ᱑᱙᱑᱐ ᱛᱟᱞᱟᱨᱮ ᱱᱩᱭ ᱫᱚ ᱡᱟᱯᱟᱱᱤᱡᱽ ᱵᱽᱨᱚᱥ ᱴᱮᱠᱱᱤᱠ ᱮ ᱥᱮᱬᱟ ᱞᱮᱫ-ᱟ ᱟᱨ ᱟᱨ ᱨᱚᱵᱤᱱᱫᱽᱨᱚᱱᱟᱛᱷ ᱴᱟᱜᱳᱨ-ᱟᱜ ᱡᱤᱭᱚᱱ ᱠᱟ.ᱦᱱᱤ ᱡᱤᱵᱚᱱᱥᱢᱨᱤᱛᱤ (᱑᱙᱑᱒) ᱨᱮ ᱠᱟ.ᱢᱤ ᱞᱮᱫ-ᱟ  ᱾ ᱱᱩᱭ ᱫᱚ ᱪᱚᱭᱛᱚᱱᱭᱚ ᱟᱨ ᱯᱤᱞᱜᱽᱨᱟᱢ ᱥᱤᱨᱤᱡᱽ ᱨᱮ ᱟᱡᱟᱜ ᱠᱟ.ᱢᱤ ᱫᱮᱠᱷᱟᱣ ᱞᱟ.ᱜᱤᱱ ᱥᱮᱱ ᱞᱮᱱᱟᱭ ᱾ ᱜᱚᱜᱮᱱᱫᱽᱨᱚ ᱱᱟᱛᱷ ᱵᱮᱝᱜᱚᱞ ᱥᱠᱩᱞ ᱟᱥᱲᱟ ᱨᱮᱭᱟᱜ ᱠᱟ.ᱢᱤ ᱵᱟ.ᱜᱤ ᱠᱟᱛᱮ ᱵᱽᱭᱚᱝᱜᱚ ᱪᱤᱛᱟ.ᱨ ᱵᱮᱱᱟᱣ ᱮ ᱪᱷᱩᱴᱟ.ᱣ ᱞᱮᱱᱟ ᱾ ᱑᱙᱑᱗ ᱨᱮ ᱢᱚᱰᱚᱱ ᱨᱤᱵᱷᱭᱩ(Modern Review) ᱱᱩᱭᱟᱜ ᱠᱟᱴᱳᱱ ᱠᱚ ᱯᱟᱨᱥᱟᱞ ᱞᱮᱫ-ᱟ ᱾ ᱑᱙᱑᱗ ᱛᱟᱭᱚᱢ ᱠᱷᱚᱱ ᱯᱞᱮᱭ ᱚᱯᱷ ᱚᱯᱚᱡᱤᱴ(Play of Opposites) ᱨᱤᱭᱮᱞᱢ ᱚᱯᱷ ᱫᱤ ᱟᱵᱽᱥᱚᱨᱰ(Realm of the Absurd) ᱟᱨ ᱨᱤᱯᱷᱚᱨᱢ ᱥᱠᱨᱤᱢᱥ(Reform Screams) ᱮᱢᱟᱱ ᱯᱚᱛᱚᱵ ᱠᱚᱨᱮ ᱱᱩᱭᱟᱜ ᱠᱟᱨᱴᱳᱱ ᱠᱚ ᱪᱷᱟᱯᱟ ᱥᱚᱫᱚᱨ ᱞᱮᱫ-ᱟ ᱾

᱑᱙᱒᱐ ᱟᱨ ᱑᱙᱒᱕ ᱛᱟᱞᱟᱨᱮ ᱜᱚᱜᱮᱱᱫᱽᱨᱚ ᱱᱟᱛᱷ ᱱᱟᱦᱟᱜᱟᱜ ᱯᱮᱱᱴᱤᱝ ᱨᱮ ᱠᱟ.ᱢᱤ ᱮᱦᱚᱵ ᱵᱤᱰᱟ.ᱣ ᱞᱮᱫ-ᱟ ᱾ᱠᱚᱥᱛᱩᱨᱵᱷᱟᱭᱤ ᱞᱟᱞᱵᱷᱟᱭᱤ ᱢᱭᱩᱡᱤᱭᱚᱢ, ᱚᱦᱚᱢᱚᱫᱟᱵᱟᱫᱽ ᱞᱮᱠᱟᱛᱮ ᱱᱩᱭ ᱫᱚ "ᱯᱩᱭᱞᱩ ᱥᱤᱧᱚᱛᱤᱭᱟ. ᱯᱮᱱᱴᱚᱨ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱟᱡᱟᱜ ᱯᱮᱱᱴᱤᱝ ᱞᱮᱠᱟᱛᱮ ᱨᱚᱲ ᱟᱨ ᱞᱟᱠᱪᱟᱨ ᱠᱚᱭ ᱵᱮᱱᱟᱣ ᱥᱟ.ᱨᱤᱛ ᱞᱮᱫ-ᱟ ᱾" ᱑᱙᱒᱕ ᱛᱟᱭᱚᱢ ᱠᱷᱟᱱ ᱱᱩᱭ ᱫᱟ ᱠᱚᱢᱯᱞᱮᱠᱥ ᱯᱳᱥᱴ ᱠᱭᱩᱵᱤᱥᱴ(complex post-cubist) ᱵᱮᱨᱮᱫ ᱞᱮᱫ-ᱟ ᱾

ᱱᱩᱭ ᱫᱚ ᱚᱱᱚᱞᱤᱭᱟ. ᱞᱮᱠᱟᱛᱮ ᱠᱟ.ᱢᱤ ᱟᱠᱟᱫᱟ ᱾ ᱠᱤᱪᱷᱩᱜᱟᱱ ᱜᱤᱫᱽᱨᱟ. ᱯᱚᱛᱚᱵ ᱠᱚᱭ ᱚᱞ ᱟᱠᱟᱫᱟ ᱾ 

ᱥᱟ.ᱠᱷᱭᱟ.ᱛ

ᱵᱟ.ᱲᱛᱤ ᱡᱚᱱᱚᱲ
 Gagnendranath Tagore
 Gaganendranath Tagore's Realm of the Absurd, Mukul Dey Archives
 Gaganendranath Tagore's works at V&A
 Gaganendranath's Moments with Cubism 

ᱛᱷᱚᱠ:Indian cartoonists
ᱛᱷᱚᱠ:1867 births
ᱛᱷᱚᱠ:1938 deaths
ᱛᱷᱚᱠ:Writers from Kolkata
Gaganendranath
ᱛᱷᱚᱠ:Bengali male artists
ᱛᱷᱚᱠ:19th-century Indian painters
ᱛᱷᱚᱠ:20th-century Indian painters
ᱛᱷᱚᱠ:20th-century Indian writers
ᱛᱷᱚᱠ:20th-century Indian male writers